ગુરમીત રામ રહીમ સિંહની પોલ ખુલ્યા બાદ દેશના પાખંડી બાબાઓના જાણે ખરાબ દિવસો શરૂ થઇ ગયા છે. અખિલ ભારતીય અખાડા પરિષદ દ્વારા નકલી બાબાઓની એક સૂચિ બહાર પાડવામાં આવી છે. આ સૂચિમાં 14 બાબાઓના નામનો સમાવેશ કરવામાં આવ્યો છે અને તેમને પાખંડી બાબા જાહેર કરવામાં આવ્યા છે. અલ્લાહાબાદમાં અખિલ ભારતીય અખાડા પરિષદની કાર્યકારી બેઠકમાં આ સૂચિ જાહેર કરવામાં આવી હતી અને આ 14 બાબાઓનો બહિષ્કાર કરવાની અપીલ પણ કરવામાં આવી છે. સાથે જ એબીવીપી દ્વારા સંતની ઉપાધિ આપવા માટે એક પ્રક્રિયા નિશ્ચિત કરવાનો નિર્ણય કરવામાં આવ્યો છે, જેથી ગુરમીત રામ રહીમ સિંહ જેવા લોકો તેનો ખોટો લાભ ન ઉઠાવી શકે.